જિલ્લા મથક પાલનપુર ખાતે અભ્યાસઅર્થે રોકાતા અનુસૂચિત જાતિના છાત્રોને રહેવા માટે સરકાર દ્વારા કુમાર છાત્રાલય બનાવવામાં આવ્યું છે. જોકે, શૈક્ષણિક સત્રને શરૂ થયે ત્રણ માસ જેટલો સમય વિતી ગયો હોવા છતાં આ છાત્રાલય શરૂ કરવામાં આવ્યું નથી. તેમજ છાત્રોને પ્રવેશ માટે મેરીટ લીસ્ટ પણ બનાવવામાં આવ્યું ન હોઇ વિધાર્થીઓને નાછુટકે ભાડાના મકાનમાં રહી અભ્યાસ કરવો પડી રહ્યો છે. ત્યારે આ અંગેની ગંભીર નોંધ લઇ જિલ્લા કલેકટર દ્વારા સત્વરે આ કુમારછાત્રાલય શરૂ કરાવવામાં આવે તેવી અનુસૂચિત જાતિના છાત્રોની માંગ ઉઠવા પામી છે.